ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 8. januára 2003
									K materiálu č. 9470/2002
									K bodu č. 1

S T A N O V I S K O

k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 64/1998 Z.z., ktorým sa vyhlasuje záväzná časť územného plánu veľkého územného celku Bratislavský kraj v znení nariadenia vlády Slovenskej republiky č. 336/2001 Z.z. – k novému zneniu

I

	Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 64/1998 Z.z., ktorým sa vyhlasuje záväzná časť územného plánu veľkého územného celku Bratislavský kraj v znení nariadenia vlády Slovenskej republiky č. 336/2001 Z.z. predložil na rokovanie vlády SR minister životného prostredia SR László Miklós.

II

	Účelom návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 64/1998 Z.z., ktorým sa vyhlasuje záväzná časť územného plánu veľkého územného celku Bratislavský kraj v znení nariadenia vlády Slovenskej republiky č. 336/2001 Z.z. je doplnenie doteraz platnej záväznej regulatívy územného rozvoja veľkého územného celku Bratislavský kraj v oblasti usporiadania územia, osídlenia a sídelných štruktúr o záväzné regulatívy, ktoré podporujú rozvoj priemyselných parkov, o regulatívy vyplývajúce zo schválenej Koncepcie územného rozvoja Slovenska 2001 a dokumentácie schválenej vládou uznesením z 11. decembra 2002 č. 1326.

III

	Legislatívna rada vlády Slovenskej republiky prerokovala predmetný návrh na svojom zasadnutí 17. decembra 2002 a odporučila vláde SR návrh nariadenia  predložiť na rokovanie vlády SR v novom znení po zapracovaní jej pripomienok a odporúčaní.

IV

	Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády predkladateľ zapracoval 4 pripomienky a odporúčania legislatívnej rady.

	Sekcia vládnej legislatívy odporúča predložený návrh nariadenia vlády  s c h v á l i ť po zapracovaní ešte týchto pripomienok:

V čl. I
	V úvodnej vete za slovami „č. 2“ navrhujeme doplniť slová „vrátane nadpisu“. 
Nadpis navrhujeme doplniť takto: „Príloha č. 2 k nariadeniu vlády č. 64/1998 Z.z.“.

Bratislava 7. januára 2003  
Vypracovala: J. Fischerová

									Štefan G r m a n
									generálny riaditeľ
   								    sekcie vládnej legislatívy